CELEX: 62022TN0061
Language: hr
Date: 2022-01-31 00:00:00
Title: Predmet T-61/22: Tužba podnesena 31. siječnja 2022. – OD/Eurojust

14.3.2022   
            
            
               HR
            
            
               Službeni list Europske unije
            
            
               C 119/57
            
         
      Tužba podnesena 31. siječnja 2022. – OD/Eurojust
      (Predmet T-61/22)
      (2022/C 119/81)
      Jezik postupka: francuski
      
         Stranke
      
      
         Tužitelj: OD (zastupnik: N. de Montigny, odvjetnica)
      
         Tuženik: Agencija Europske unije za suradnju u kaznenom pravosuđu
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku od 17. lipnja 2021.;
               
            
                  —
               
               
                  poništi, po potrebi, odluku od 21. listopada 2021. u dijelu u kojem se njome dopunjuje obrazloženje pobijane odluke;
               
            
                  —
               
               
                  naloži Agenciji da tužitelju nadoknadi štetu u visini od 35 000 eura ex aequo et bono na ime imovinske i neimovinske štete, uključujući psihičku štetu;
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe protiv odluke o preraspodjeli tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na povredi načela povjerljivosti u vezi sa zahtjevom za pomoć i izostanku dojma nepristranosti prilikom ispitivanja njegovog spisa od strane Eurojusta.
               
            
                  2.
               
               
                  Drugi tužbeni razlog, koji se temelji na nenadležnosti upravnog direktora za donošenje pobijane odluke, zbog toga što se nalazio u sukobu interesa, izostanku njegove nepristranosti u pogledu tužitelja, ili barem izostanku dojma nepristranosti, i povredi pravila o zamjeni tijela nadležnog za sklapanje ugovora o radu u slučaju nemogućnosti intervencije.
               
            
                  3.
               
               
                  Treći tužbeni razlog, koji se temelji na zlouporabi postupka i zlouporabi ovlasti koje je počinio upravni direktor.
               
            
                  4.
               
               
                  Četvrti tužbeni razlog, koji se temelji na tvrdnji da je preraspodjela u navodnom interesu službe izvršena povredom dužnosti brižnog postupanja, ne uzimanjem pritom u obzir interesa člana osoblja ni interesa službe i nepoštovanjem prava na saslušanje i nužnosti obrazlaganja odluke koja utječe na interese dotičnog člana osoblja.